Pašušvio Visų Šventųjų bažnyčia
55°34′47″ š. pl. 23°35′57″ r. ilg.﻿ / ﻿55.57972°š. pl. 23.59917°r. ilg.﻿ / 55.57972; 23.59917 Pašušvio Visų Šventųjų bažnyčia – bažnyčia, stovinti Pašušvio miestelyje, 3,5 km į šiaurės vakarus nuo Grinkiškio, prie Šušvės ir jos dešiniojo intako Žadikės santakos. Turi liaudiškai traktuotų renesanso ir klasicizmo bruožų. Pašušvio bažnyčia yra viena iš geriausiai iki šiol išsilaikiusių ir viena iš seniausių mūro bažnyčių Žemaitijoje. Bažnyčia ir varpinė įrašytos į Kultūros vertybių registrą, nes yra vertingos ir krašto istorijos, ir architektūros požiūriais, be to, iki šių dienų išsaugotas senosios bažnyčios fasadas.